Liivakell stardib. Kindlustage ja vabastage stardiala.
Vahemaa 1500 meetrit. Minu märguande peale.
- Valmis. - Kümme, üheksa…
- Titaan 1,2 km kaugusel. - …kaheksa, seitse,
- kuus, viis… - 900 meetrit.
- Seisake gammaimiteerijad. - …neli, kolm, kaks, üks.
Kas lähed kaugele avastama?
Seda on keeruline selgitada, Hiro…
aga naasen üsna pea.
Kas said iial sel džiibil neljanda käigu sisse?
Mine põrgu.
Võibolla lähengi.
OPERATSIOON LIIVAKELL
MISSIOONIPÄEV: FOXTROT 6. PÄEV
Keskus, siin Liivakell.
Missioonipäev Foxtrot.
Side puudub.
Ma matsin täna Burke'i maha.
Lähen kõrgemat maastikku avastama.
Vaatan, kas saan seal side luua.
MISSIOONIPÄEV: OSCAR 15. PÄEV
Keskus, siin Liivakell.
Missioonipäev Oscar. Toit on otsas.
Sõin eile viimased varud ära.
Loodan midagi õhtusöögiks küttida.
Kui ei õnnestu, siis ma ei tea, mida ma teen.
Kas registreerisid selle? Nägid seda?
Mis… Mis see oli?
Mida ma nägin?
Mu tööriistad näitavad miskit, aga see ei ole loogiline.
Keda huvitab? See oli vinge.
Ma isegi ei tea, mida me just tegime. Sa tead?
See tuvastas anomaalia. Ma ei tea, kas see on titaan.
Mida?
Keskus, kas kuulete mind? Kuuldel.
Kes see on…
Kes see on? Kellega ma räägin?
Kuuldel.
Kes see on?
Kellega ma räägin?
Heldeke. Jumal tänatud.
Jumal tänatud.
Siin major Leland Lafayette Shaw III. Mu meeskond on surnud.
Mu sõiduk on kahjustatud.
Mu toiduvaru on otsas.
Keskus, ma vajan evakuatsiooni.
INSPIREERITUD GODZILLA TEGELASKUJUST
Mis toimub, Zook?
Seade saadab signaali, nagu ma ütlesin.
See pidi ringi põrkama, kuni titaani leiame.
Selle asemel tundub, et see leidis Liivakella ekspeditsiooni sageduse,
kui Monarh arvas, et sa lõhes kadunuks jäid.
See oli… See oli 1962. aastal. Kuidas see…
Nagu sa ise avastanud oled, on aeg seal suhteline.
Keskus, palun vastake. Kordan, siin Liivakell.
Räägi temaga.
Räägi temaga, Lee.
Mida sa kõige enam kuulda tahtsid?
Ma…
Liivakell, siin keskus.
Arvasime, et jäime teist ilma.
Jäitegi.
Enamjaolt jäitegi.
Aga heldeke, tore on kedagi kuulda.
Kas Billy Randa on seal? Saan Bill Randaga rääkida?
Saan ma Billiga rääkida?
Ta püüab teiega sidet taastada.
Anname talle esimesel võimalusel teada.
Kas töötate plaani kallal mind siit välja aidata või…
- Me töötame selle kallal, major. - Olgu.
Aga ma garanteerin sulle üht. Sa jõuad koju.
Tundud üsna kindel olevat.
Ma pole milleski elus kindlam olnud.
Cate!
Tule vaata seda.
Mis sa avastasid?
„Topeltpupilli“.
Titaani laulu sagedus
tekitab lainekujus kattuva mustri.
Kuidas see loogiline on?
Võibolla polegi.
Võibolla ma lihtsalt tajun vibratsiooni ja tõlgendan, et ta on ära eksinud.
Võibolla olen ise segaduses ja omistan seda talle.
Vabandust.
Oled ainus, kellega saan sellest rääkida, tundmata end…
täiesti segasena.
Cate, sa ei ole segane.
Helisagedus, mida sa kuuled, on päris.
Titaan on rändekaardilt kõrvale kaldunud
ja keegi ei leia teda.
Kuidas iganes selle tundeni jõudsid, arvan…
Ma arvan, et sul on õigus.
Ta on ära eksinud.
Aga sa võid aidata ta leida ja tagasi Axis Mundisse saata.
Kui ta on ära eksinud, võib ta kustahes olla.
Ta võib keset Atlandi ookeani olla.
Vibratsioonid, mida kai ääres tundsin…
Need polnud kindlasti nii võimsad kui Santa Soledadis.
- Mis siis, kui ta liigub aina kaugemale? - Aga sa tajusid seda siin.
Billy leidis Jaapanis ühe koha.
Seda pole rändekaardil, aga ta märkis selle „märkimisväärseks“.
Ja mis mõttes märkimisväärseks?
See oli neetud paik.
Siin. „Kohalik legend rääkis naistest, kelles võttis võimust yokai,
deemon, kes meelitas oma ohvrid pimedusse.“
Ma leidsin need fotod…
Jah.
Vaata neid pilte külast.
Kes nad on?
See naine ütles, et deemoni hääl oli madal vibratsioon.
Hästi. Nii et Billy arvas, et see deemon oli titaan?
Ta arvas, et see on üsna võimalik.
Kui need naised suutsid laulu tõlgendada,
võib see side aidata meil leida titaani, enne kui Lee ta hävitada jõuab.
Oled riides?
See sõltub selle sõna definitsioonist.
Su kohta kehtib enamik definitsioone.
Vabandust eilse õhtu pärast. Ma poleks pidanud seda tegema.
Ei, sa ei teinud midagi. Ma…
Oleme mõlemad süüdi.
Meil on ühine ajalugu. Seda tuleb ette. Pole hullu.
Lähed reisile?
Jah.
Ma pean siit ära saama.
Jah, ma mõistan.
Kuhu sa lähed?
Taisse.
Lahe.
Lähed üksi?
Mind kutsuti.
Kes kutsus?
Isik, kellega just tutvusin.
See pole midagi erilist.
Hüva, kui ütled, et see pole midagi erilist,
kõlab see erilisena.
Miks topivad kõik oma nina minu asjadesse?
Ma kohtasin kedagi ja lähen reisile.
Kas ma vajan su luba?
Ei, ma…
Ma ei öelnud seda.
Ma olen väsinud sellest, et mulle öeldakse, mida teha.
Mis on õige või vale.
Millised on mu kohustused oma pere ja Monarhi ees.
Maailma päästmise ees.
See on minu elu.
Hea küll.
Vabandage mind.
Corah Mateo?
Vabandust.
Kes?
Tulge. Lähme.
Zook, kaotasin ta. Saad side taastada?
Liivakell. Kas kuuled?
Liivakell, siin keskus. Kas kuuled?
Zook, tee see korda.
Ma tean, et oled veel paariks imeks võimeline.
See pole ime, vaid füüsika.
Kas saad võimsust juurde panna?
Võin seda teha.
Hea küll.
Anna tulla.
Liivakell,
- kas sa kuuled… - Heldeke, jah. Jah.
Siin Liivakell. Kuulen. Kas sa kuuled mind?
Major, kas kuuled mind?
Kuulen sind. Kuulen sind. Kuuldel.
Ma… arvasin, et kaotasin ühenduse.
Ei. Ma olen ikka veel siin.
Kuidas sa vastu pead, sõdur?
Nüüd paremini.
Kuidas te plaanite mu siit välja saada?
Peame esmalt olukorrast sotti saama.
Kas oled täheldanud MIMO tegevust?
Lisaks tegevusele, mis mu meeskonna tappis,
olen näinud vagunisuurust sajajalgset.
Selge.
Hüva, ja kuidas Godzillaga on?
Godzillaga?
Vabandust… ei.
- Miks küsid? - See on tähtis.
Sa pole Godzillast mingit märki näinud?
Ei. Miks see tähtis on? Kuidas see mu koju aitab?
Üks hetk, major.
Täpselt.
Godzillat polnud seal, kui ma seal esimest korda olin.
- Lee, oled sa kindel, et sa mäletad… - Olgu.
Hea küll, lõpeta. Uus plaan.
Me ei tea, kus see titaan praegu on.
Aga ma arvan, et tean, kus ta siis oli.
Zook, kas meil on võimalik sellele titaanile jälitusseade panna?
Teie sõidukis oli raadiosaatja…
- Jah, äkki suudan seda. - Keskus, oled veel seal?
Kas sa kuuled mind?
Hea küll, tahame, et naaseksid sõiduki juurde.
Anna mulle teada, kui sa oled kapslis.
Vabandust. Naasen sõidukisse?
Täpselt.
Selge.
PHUKET, TAI
Löö!
Üks, üks. Üks, kaks. Jaa.
Üks! Üks!
Üks, kaks!
Jõudsid kohale.
- Jah. - Teen sulle ringkäigu.
Tahad midagi juua?
Ikka.
Tänan.
Tere tulemast Taisse.
- Nii et sa elad siin? - Enamiku ajast, jah.
See oli üks mu isa lemmikprojektidest vihmametsade päästmiseks.
Aga ta tüdines sellest üsna kiiresti, umbes nagu meie suhtest,
ja ta kinkis selle maja mulle 21. sünnipäevaks.
Mu isa kinkis kõrvaklapid.
Tunnen su isa pärast kaasa.
- On see firma ametlik seisukoht? - Ma ei tea.
Mul pole tegelikult eriti pistmist ei firma ega isa tegevusega.
Küllap on tore, kui ei pea muretsema.
See pole nii lihtne.
Olgu.
Hea küll, ma sain juhtmestiku välja.
Sain.
Doktor Suzuki juhendab sind kokku panemisega.
Zook. Zook?
Ta on seal koos sinuga?
Jah, Lee. Ma olen siin.
Oh heldust. Nii hea on su häält kuulda.
Sa kõlad natuke viletsalt. Oled kombes?
Kansas ei mõju hästi mu heinapalavikule ja ma…
Meie signaal liigub läbi lõhe.
Ja see tekitab kindlasti moonutusi.
Küllap… Küllap on see… Küllap on see loogiline, jah.
Olgu. Võta anoodid juhtmestikust, mille sa just eemaldasid.
Hästi.
Ja siis ühenda need güroskoobi roheliste juhtmetega
asukohaindikaatorist.
Hüva. Alustan anoodidest. Anoodid on…
kuldsete tablettide moodi asjad, eks?
- Jah. Jah. - Hea küll, nii et…
Kas oskad öelda, kuidas see mu siit välja aitab?
Või on see ka salastatud?
Major, sa vajad lõhe avamiseks titaani,
nii et otsime sulle küüti koju.
Jah, aga miks jälitusseadmega riskida? Ma ei mõista.
Kogu see missioon oli riskantne.
Ja see on see, mida me sinult ootame, sõdur.
Hästi. Arusaadav.
Kaitse ja avastamine.
VAIKSE OOKEANI LÕUNAOSA
- Tere. - Mida kuradit?
Saadame nüüd inimestele jõmme järele? Ühegi selgituseta?
Kas me pole sõbrad? Kas me ei söönud nuudleid?
Sõbrad?
Ma ei tea, kas sa mäletad seda, aga me tegime koos plaani
ja siis sa kadusid.
Järgmiseks seisid külg külje kõrval Brenda Hollandiga, sõber.
Jah. Tegin seda, mida lubasin. Ma kogusin infot.
Ei. Sa võtsid aktiivselt osa!
On sul aimu, mis praegu toimub?
Meil on nüüd vaid tükike titaan X-i, mille küljes ripub endiselt su seade.
Oleme kriisis.
Tõsises pasas.
Titaan X on vabaduses ja ta tappis Hiroshi.
Ma ei taha, et ta veel kellegi tapaks.
Arvad, et mina tahan?
Ei arva.
Sellepärast sa siin oledki.
Meil on teooria, et su seade eksitas titaan X-i tema rändeteelt kõrvale
ja nüüd ta märatseb jumal teab kus.
See pole minu seade, vaid Apexi oma.
Nii et sa peaksid küsima Apex Cyberneticsilt.
Oleme seda teinud.
Ja Walter Simmons on šokeeritud, et paar kurikaela
võtsid ette nii hooletu ja loata operatsiooni.
Nad on lubanud täielikku läbipaistvust.
Holland mängib kaasa, aga ta on natuke tõrges.
- Jah, muidugi on. - Muidugi on.
Kui lisada veel, et Trissop on kadunud, jääd alles vaid sina.
Aita meil välja mõelda, mida see tegi,
mida su kood titaan X-ga tegi.
Äkki saad aidata meil teda peatada.
Mul läheb sellist kostüümi vaja.
Mul on ka õde.
- Mida? - Jah.
Kui maailma parimad viljakusarstid mu vanemaid alt vedasid, lapsendasid nad mu.
Ja siis aasta hiljem…
sündis mu õde Maia.
Imelaps.
Ja ühtäkki ei teadnud keegi, kes on Isabel.
Kas sul oli Cate'iga samamoodi?
Sa töötasid aastaid oma isaga
ja siis ühtäkki
naaseb Axis Mundist Cate ning keegi ei tea enam Kentarot.
Ma vihkan Apexit sama palju, kui sa vihkad Monarhi.
Nad kõik tahavad maailma muuta.
Ma tahan luua uue maailma, aga ma ei saa seda üksi teha.
Aga sina, Kentaro? Mida sina tahad?
Miks just see titaan?
Kas hakkad nüüd pirtsutama?
Sa räägid nagu mina.
Me teame, et ta on piisavalt suur, et lõhe avada ja sind välja aidata.
Kuidas?
Kuidas sa seda tead? Kuidas sa tead, mis siin all on?
Tead, dr Suzuki on tõeline võlur.
Tal õnnestus tuvastada su maandumiskoha lähedal titaani jälg.
Kes sa oled?
Ütlesid, et osaled Liivakella operatsioonis.
Tean tervet meeskonda seal üleval.
Sa ei leia Billyt ja sunnid mind titaani märgistama.
Ma isegi ei tea su nime. Kes sa siis oled?
Olgu nii, major.
Sa võid mind kutsuda koloneliks.
Jah.
Ma ühinesin hiljem.
Kuulun meeskonda, mis üritab seda jama korda ajada.
Jah. Küllap peaksin tänulik olema, söör.
Hea küll, räägi siis mulle endast.
Püüame ühendust avatuna hoida.
Hea küll. Mida sa teada tahad?
Alustame… Kuidas perega on? On sul pere?
Ma pole iial abielus olnud,
aga kohtusin hiljuti lastega, kes arvasid, et olid isa kaotanud.
Nüüd on nad nagu minu perekond.
Mul on sarnane olukord. Mul on…
Seal üleval on üks poiss. Ta ema oli mu hea sõber.
Ütlesin talle, et tulen tagasi. Andsin talle lubaduse.
Nii et ära minust valetajat tee, kolonel.
Ei mingil juhul.
Hea küll. Hästi. Üks hetk.
Mis jama see on?
- Major, mis toimub? - Ei, ei.
See on… Lõhnab… Lõhnab nagu juhtmepõleng, aga…
Jookse!
Jookse kohe!
Major, kas oled kombes?
Jah.
Nojah, sain korralikult viga.
Aga ei midagi… ei midagi sellist, mis ei paraneks.
Pea kinni.
Püha müristus.
Keskus, sa ei usu, mida näen.
Mingi laager, seal on laager.
Ma ei tea, mis see on.
Kuidas saab keegi siin laagris olla?
- Major, see on otsene käsk. - Oh heldust.
Lahku laagri juurest ja jätka missiooni.
Keiko.
Keiko?
Keiko!
Kei!
Mis seal kirjas on?
Kui ma Billy käekirjast õigesti aru saan,
peaks siin olema rada, mis viib…
- Seal! - Mida?
- Olid sa temasse armunud? - Billysse?
Shaw'sse.
Ei. Meiega polnud see nii.
Hea küll.
See oli…
Mida see tähendab?
„Ärge sisenege.“
- Kuidas me sisse saame? - Peab olema mingi võimalus.
Või siis nii.
Mis need on?
Hauakivid.
See peab seal olema. Koht, kus naised vibratsiooni tajusid.
Keiko!
Kei! Keiko!
- Pead hoogu maha võtma, poja. - Hoogu maha? Hoogu maha.
Ta on elus ja ta on siin.
Ma tean, aga see lugu on keeruline.
Mis mõttes sa tead?
Mida sa rääkimata jätad?
Põrgulikult palju, poja.
Sa pole juhtimiskeskus, ega ju?
Ei ole, aga sel pole tähtsust.
Tähtis on vaid üks asi.
- Keiko kaitsmine, iga hinna eest. - Jeerum. Kõlad tõesti minu moodi.
Ütle seda uuesti, Lee.
Mida?
Ütle seda uuesti.
Ma ütlesin, et sa…
kõlab nagu… mina.
Oh heldust.
Ära… ära satu paanikasse, Lee.
Ma hakkan aru kaotama.
Ära satu paanikasse.
Kes sa oled?
Ma olen sinu vanem mina.
Ma olen sina.
Küsi minult ükskõik mida.
Kui sa ei ole lihtsalt minu peas,
kui sa oled mina, kui sa oled tõesti mina…
siis tead, kui tähtis ta on.
Ta oligi mu missioon.
Ja ma pidin teda kaitsma. Aga eelkõige…
Sa armastad teda. Ma tean.
Ei, ma pole seda öelnud.
- Ma pole seda öelnud. Ma pole… - Ei, pole lubanud…
Aga ma olin alati väga ettevaatlik. Isegi oma peas.
Ma kannan su arme, Lee.
Kõiki neid.
Keiko oli kõige valusam.
Aga see hetk on möödas, Lee.
Kui ta on tõesti elus, siis ei pea nii olema.
Jah, peab küll.
Ta ütles: „Mõnes teises elus, mõnes teises maailmas,
oleksime võinud need olla meie.“
Ei. Kui ta on elus, saan seda muuta.
Ma muudan seda.
- Ei, ei. Oota, oota. - Jah.
Lõpeta. Lee, ära liiguta. Oota.
Oota.
Mis siis, kui seda muudan?
Lee, oled sellest targem.
Kas olen?
Kas sina oled?
Kui lased tal Keiko juurde minna,
võid muuta Keiko tulevikku.
See pole siis enam ette määratud.
Ja kõike võib juhtuda.
Praegu polnud see minu otsus.
Aga siis oli.
Ma näen teda.
Anna mulle hea põhjus, miks ma ei peaks tema juurde minema.
Annan sulle kolm põhjust.
Esiteks teda pole vaja praegu päästa.
Jah, ma tean… Ma mõistan, et ta on vintske.
See on kena omadus, aga ma vandusin teda kaitsta.
Teda kaitsta. Jah. Isegi minu enda eest.
Kas sa tõesti tahad riskida sellega, et praegu sekkudes
muudad tema teekonda nii, et tema päästmist ei tule?
Sa ei tea, mis juhtuks, kui ma praegu sekkuksin.
Sa ei tea seda.
Ei, ma ei tea.
Aga ma tean täpselt, mis juhtub, kui sa seda ei tee.
Tulevikus sa päästad ta
ja ta elab elu, mille kaotamises sa end süüdistad.
Mis on ukse number kaks taga?
See on juba parem.
Need lapsed, kes mul ellu tulid?
Nad on Hiro lapsed.
Nad meeldivad sulle, Lee.
Nad hakkavad sulle meeldima.
Aga kui Keiko varem naaseb,
ei tea me, kui tõsiselt see kõike muuta võib.
Ja kolmas põhjus?
See on kõige raskem.
Sest praegu on hetk, kui me laseme tal minna.
Jah, et teda päästa.
Ära tee midagi, Lee.
Lihtsalt vaata.
Köis.
Ta suhtleb läbi vee.
See siin on kaev.
Ma arvan, et nad läksid siit alla ja kuulsid titaani kutset.
Sa ei lähe sinna, Cate.
Cate, lõpeta. See pole ohutu.
Kõik laabub. Ma olen kergem.
- Tõmbad mind üles, kui miskit juhtub. - Jah.
Ütlesin täpselt sama…
Kasahstanis.
Ja ma kahetsen seda viga iga päev. Nii et palun ei.
See polnud viga. See polnud viga.
Mida muud sa pidanuks tegema?
Sa pidid leidma vastused, täpselt nagu mina pean.
Vahel kaitseb meid just see, mis meid kummitab.
Ma usaldan sind, Cate. Mine uuri, mis seal all on.
Hea küll.
Niisiis, mida te olete teada saanud?
Hüva, seade ühendub närvisüsteemiga
ja mõjutab signaale.
See pole mõeldud mõjutamiseks, vaid mõistmiseks.
Brenda mõte oli pommitada aju signaalidega,
kuni nende keele selgeks saame.
Muide, ma tahtsin sind tänada…
et aitasid mul sellest puhtalt pääseda.
Ära täna mind, vaid Brendat.
Mille eest?
Ma võin lasta sul tema ülekuulamisprotokolli lugeda.
Vähe sellest, et ta su nime ei maininud,
aga ta keerutas väga osavalt, et keegi seda ei teaks.
Ma ei tea, miks ta seda tegi.
Tegeleme ühe mõistatusega korraga.
Kas tahad numbrimärgimängu mängida?
Mida?
Sõidame lennujaama kaks tundi. Püüan piinlikku vaikust vältida.
- Ma ei palunud sul kaasa sõita. - Ma tean.
Aga ma arvasin, et nii on mul kaks tundi, veenmaks sind mitte lahkuma.
Ja homseni siia jääma, nagu plaanitud.
Miks? Miks ma sulle korda lähen?
Ausalt öeldes, pärast su isaga juhtunut arvasin, et sa mõistad.
Meie mõlema pered on aastaid titaanidega tegelenud
ja seis on ainult hullemaks läinud.
Ma tõesti usun, et on aeg uuteks ideedeks.
Sinu ideedeks.
Oleme seestpoolt näinud, kuidas see käib. Oleme sama pädevad
ja kas meil pole sama palju kaalul?
Mõistan. Sa oled rikas.
- Oled harjunud saama seda, mida tahad. - Raha ei puutu asjasse.
Seda ütleb pururikas.
Mu isal on raha, eks ole?
Olen pannud mängu kõik, mis mul on.
Kui me läbi kukume, pole mul midagi.
„Me“?
Mäletad, millest rääkisime, kui Tokyos tutvusime?
G-päevast on möödunud neli aastat ja midagi pole muutunud.
Monarh pole me elu turvalisemaks muutnud. Sõjavägi,
- korporatsioonid ega mu isa samuti mitte. - Miski ei suuda meid praegu kaitsta.
Just nimelt. Miski ei suuda meid kaitsta. Praegu.
G-päev muutis maailma üleöö,
aga mis siis, kui see poleks pidanud nii minema?
Mis siis, kui elaksime maailmas, kus pole G-päeva olnud?
See on sõge.
Sa tead, mis Axis Mundi on.
Sa tead, et seal ei kehti reeglid selle kohta, mis on sõge.
Mida sa ajad?
Ma ei tea, kas tahan edasi rääkida, kuni pole kindel, et minu paadis oled.
Küsin sinult midagi.
Miks su isa avaldas sulle saladuse selle kohta…
kus ta olnud oli?
Kampai.
Mitte Cate'ile ega kellelegi teisele. Sulle.
Äkki ta tahtis, et saaksid ise otsuse langetada
ega hooliks sellest, mida teised arvavad.
Nagu tema seda tegi.
- Kas nii on hästi? - Täiuslik.
Olgu.
- Ja niipea, kui tajud ohtu… - Karjun kõvasti.
Ole ettevaatlik, ma ei saa sind samuti kaotada.
Ma lihtsalt mõtlesin, et kui pean seda kellegagi tegema…
siis mul on hea meel, et sinuga.
Valmis?
Valmis.
Hästi.
Liigu edasi. Otse ees.
Hüva. Kui kaugel ma olen?
Mitte kaugel. Sa oled peaaegu kohal. Kella 12 suunas.
Kuidas sa seda tead?
Sest nägin seda, kui seal viimati käisin. Kui Keiko päästsime.
Ma vist näen midagi.
Suur mägi pool kilomeetrit edasi.
- Nagu herilasepesa põrgust. - Herilasepesa põrgust?
Jah, see on õige koht. Ole nüüd valvas,
sest kohe kisub karmiks.
Mida kuradit?
Oh heldust.
- Natuke veel köit. - Olgu.
Cate!
Anna teada, kui selle leiad. Ütlen siis, kuhu minna.
Hüva. Ma näen seda. Näen seda. See on suur.
Hüva. Ta on selle taga. Nüüd mine kalju juurde.
Ta on selles kaljus kookonis.
See on nagu kest.
Murrad sellest läbi ja leiad ta teiselt poolt.
Raiu seda kaljut.
- Siinsamas? - Hästi. Raiu nüüd.
Olgu.
Oota. Kui ma raiuma hakkan, kas ta ärkab üles?
Ma arvan, et ta on nagu…
Nagu kookoniseisundis? Suikunud?
Nagu magav hai.
Hüva, see tundub väga rumal, aga laseme käia.
Hea küll. Ma näen ta nahka.
- Paistab, et ta hingab. - Hea küll.
Vau. Hea küll.
Hüva, nii et…
Hea küll, nüüd pane jälitusseade sisse.
- Ma surun selle sisse. - Jah, lihtsalt suru see sisse.
Hüva. Korras. Hästi. See on sees.
- Ma sain selle sisse. - Ütleb, et see on sees.
Jah.
Seal see on!
Saime signaali. See toimib.
Kõik on hästi. Missioon… Heldeke.
- Kurat. - Aga ole ettevaatlik.
Jah.
Ta tuleb välja.
Oh perse. Oh heldust.
Cate!
Kas sa kuuled mind?
Jah!
Oled kombes?
Jah! Ma tean, mida naised siin kuulsid.
See võimendab titaani laulu.
Siin on tunnel.
Ma arvan, et see võib viia ookeani juurde.
Olgu.
Sisenen sellesse.
Ole ettevaatlik.
Kas sa kuuled mind?
Jah. Ma kuulen sind.
Lihtsalt sa… Kurat. Sa oled nagu kaugemal.
Hüva, kuula mind nüüd. Sa pead oma sõiduki juurde naasma.
Seal on suur kaheharuline puu. Ma tean, et oled seda näinud.
Hüva. Miks sinna?
Sest Billy draakon tuleb sinna.
Sa pead vastu… läbi lõhe. Kui see avaneb, sõidad sellel välja.
Olgu.
Ja oled kindel, et ta viib mu koju?
Oled kindel?
Lee, ma olen kindel.
Sa oled hea mees, major.
Ära seda unusta. Pinguta selle nimel. See ei saa lihtne olema.
Hoolitse Keiko eest, eks?
Ja Hiroshi laste eest ka.
Ühendus kaob, kas pole?
Jah.
Sul on aeg minna.
Halloo?
Cate!
Halloo?
Cate?
- Cate! - Hei.
Heldeke, sa ehmatasid mind.
Kuidas sa tagasi said?
Seal on terve hulk tunneleid. Sain ühe tunneli kaudu tagasi üles.
Nüüd tean, mis tunne see on.
Hetkeks tõesti arvasin, et kaevus kummitab.
Ma ei usu.
Seal oli teistsugune tunne.
Kõik oli palju selgem.
Ma arvan, et naised tajusid titaani laulu
ja läksid kaevu seda kuulama.
Ja seda peeti hullumeelsuseks.
Just. Ma ei arva, et titaan on ära eksinud.
Ma ei usu, et ta on ohtlik.
Arvan, et ta vajab meie abi.
Takso on kohal, Zook.
- Jah. - See ongi?
Jah, signaal on tugev. Ta suundub Austraalia poole.
Hüva.
Oled kindel, et tahad seda teha?
Plaan pole muutunud, Zook.
See, mis edasi saab, pidigi juhtuma.
Kuhu siis saatus meid nüüd viib?
Mitte meid, Zook.
Ainult mind.
Arvad, et olen liiga vana, et sel missioonil kaasa lüüa?
Kaugel sellest, Zook.
Aga ma kardan, et järgmine osa on ühe mehe töö.
Kardad, et see 100-aastane fossiil ei pruugi naasta?
Sa arvad, et sina ei pruugi naasta.
Hüvasti, vana sõber.
- Mis uudist? - Söör, tuvastasime
veidra signaali. L, K, 0, 1.
Liivakell 01?
See on esimesena Axis Mundisse sisenenud sõiduki signaal.
See on aastast 1962. Miks nüüd?
See hakkas tööle.
Aga see kapsel on peaaegu 60 aastat vana ja see hävines Kolju saarel.
Hüva. Näita kiirusemarkereid.
See liigub kiirusel üle 40 sõlme. G-TASS kinnitab, et see on titaan X.
Niisiis, söör. Nagu lubatud, seal on teie titaan.
Mida kuradit ta teeb?
Tõlkinud Vova Kljain